ועדת הכספים, כנסת 17, פרוטוקול מספר 672, 2008-01-16 08:45

סטס מיסז'ניקוב: אני פותח את ישיבת ועדת הכספים בהצעת חוק מיסוי מקרקעין (שבח, מכירה ורכישה) (תיקון מס' 58 – הוראת שעה), התשס"ז-2006.

מירב תורג'מן: חוק מיסוי מקרקעין (שבח, מכירה ורכישה) (מס' 58 – הוראת שעה), התשס"ז-2007

מירב תורג'מן: בחוק מיסוי מקרקעין (שבח, מכירה ורכישה), התשכ"ג-1963, אחרי סעיף 49לא יבוא:

מירב תורג'מן: 49לב.

מירב תורג'מן: בפרק זה –

מירב תורג'מן: "הפעלה מהותית", במפעל באזור מוטב – העסקת עובדים במפעל באזור מוטב שמספרם לא פחת מ-70 אחוזים ממספר העובדים שהועסקו במפעל הנמכר בתקופה של שלוש שנים רצופות סמוך לפני מכירתו, לפי חישוב ממוצע שנתי, והכל לפי אישור מאת רואה חשבון, בטופס שקבע המנהל.

מירב תורג'מן: "מפעל באזור מוטב", "מפעל נמכר" – כמשמעותם בסעיף 49לד.

מירב תורג'מן: "קרוב" – כהגדרתו בסעיף 19(4) והמונח "שליטה" בהגדרה האמורה יפורש לפי אותו סעיף.

מירב תורג'מן: "תחומי אזור פיתוח א'" – כמשמעותם לפי סעיף 40ד לחוק לעידוד השקעות הון.

מירב תורג'מן: שר האוצר, בהתייעצות עם שר התעשייה, המסחר והתעסוקה ובאישור ועדת הכספים של הכנסת, יכריז, בצו, עד יום............

מירב תורג'מן: כי אזור בתחומי אזור פיתוח א', המצוי צפונית לקו רוחב 210 או דרומית לקו רוחב 110, לפי שייקבע, הוא אזור מוטב לעניין פרק זה, שיש לעודד את התעסוקה בו בשל רמה חברתית-כלכלית נמוכה או בשל שיעור אבטלה שנתי גבוה (בפרק זה – צו בדבר אזור מוטב).

אלי אפללו: לא.

אלי אפללו: שנה מהפעלת החוק.

ראובן ריבלין: שנה מיום אישור החוק בכנסת.

ראובן ריבלין: אני לא רוצה שום דבר שיהיה אלא במקרים מיוחדים.

ראובן ריבלין: אנחנו צריכים שהחוקים שלנו יתקיימו, אלא אם כן הנסיבות מחייבות זאת.

סטס מיסז'ניקוב: זה בדיוק התאריך.

סטס מיסז'ניקוב: 31 בדצמבר 2008 זה בדיוק התאריך.

מירב תורג'מן: אני רוצה להבהיר נקודה.

מירב תורג'מן: זה לקבוע את הצו עד סוף 2008.

אלי אפללו: למה צריך שנה כדי לומר מה האזור?

אלי אפללו: למה לא חודש?

אלי אפללו: אנחנו רוצים לקבוע שזה יהיה חודש.

אלי אפללו: למה צריך לחכות שנה?

מירב תורג'מן: ההצעה המקורית שפורסמה לקריאה ראשונה פורסמה בנובמבר.

מירב תורג'מן: עד דצמבר 2008 השר יוכל להוציא צו אבל מיום פרסום הצו נשארת עוד שנה על מנת לרכוש את הקרקע.

מירב תורג'מן: זאת אומרת שלכאורה זה יכול לחול עד סוף 2009.

אלי אפללו: זה בדיוק הפוך.

אלי אפללו: אם אתם לא קובעים מוקדם, אף אחד לא יכול לרכוש את הקרקע.

אלי אפללו: למה צריך שנה לקבוע את החוק?

ראובן ריבלין: אתה לא צריך להתעקש על זה.

ראובן ריבלין: אני יוצר מראית עין בה אנחנו רוצים לתת את הזמן.

סטס מיסז'ניקוב: ההצעה של בועז היא חודשיים.

אלי אפללו: גם זה יותר מדיי, אבל בסדר.

בועז סופר: כדי למנוע חשש.

ראובן ריבלין: נכון.

ראובן ריבלין: רק מי שמוכן כבר.

בועז סופר: יתרה מזאת, נאמר חודשיים וניתן אפילו יותר משנה.

בועז סופר: מצדי אפילו עד סוף 2009.

ראובן ריבלין: בסדר גמור.

מירב תורג'מן: פרסום הצו יהיה עד חודשיים והרכישה תהיה עד סוף 2009.

מירב תורג'מן: זאת אומרת, מקנים עכשיו יותר זמן לרכישה.

בועז סופר: חודשיים מיום פרסום החוק.

יעקב ליצמן: מה תוקף החוק?

בועז סופר: עד סוף 2009.

ראובן ריבלין: נרצה ב-2009 להאריך – נאריך.

קריאה: השר יקבע תוך חודשיים את האזורים?

בועז סופר: כן, אבל כדי למנוע את החשש שעלה כאן בדיון הקודם, ניתן את פרק הזמן הזה.

קריאה: דיברנו על שדרות ועל עוטף עזה.

אלי אפללו: זה כל מה שקשור בחוק עידוד השקעות הון.

מירב תורג'מן: אנחנו ננסח את זה באופן ששדרות ועוטף עזה ייכנסו.

עתניאל שנלר: באופן קבוע יש הגדרה של משרד הביטחון לגבי אזור מיוחד.

עתניאל שנלר: אזור מיוחד מוגדר בחוק.

בועז סופר: אזור מיוחד לפי הגדרת משרד הביטחון, פתאום גם תל-אביב, פתאום שדרות.

בועז סופר: תאמין לי שהגענו במקרים מסוימים ששדרות היא לא אזור מיוחד.

אלי אפללו: שדרות ועוטף עזה.

סטס מיסז'ניקוב: הגענו למצב ששדרות היא לא אזור מיוחד אלא אזור רגיל לחלוטין.

מירב תורג'מן: 49לד.

מירב תורג'מן: פטור ממס בהעברת מפעל לאזור מוטב.

מירב תורג'מן: (1) המוכר רכש, עד לתום שנת המס 2009 זכות במקרקעין, במקרקעין שהם מפעל אשר מצוי באזור מוטב או שהם קרקע לבניית מפעל כאמור (בפרק זה – מפעל באזור מוטב) לחילוף הזכות במקרקעין, במקרקעין שהם מפעל נמכר.

מיכל דויטש-הנר: המוכר רכש מיום פרסום הצו ועד.

ראובן ריבלין: כי מי שרכש לפני כן, לא יקבל רטרואקטיבית את הזכויות.

עתניאל שנלר: יש הגדרה של המילה רכישה?

ראובן ריבלין: זה גם כולל אופציה.

בועז סופר: לא צריך את החוק הזה כדי להגדיר רכישה.

מירב תורג'מן: זה ממילא תיקון בחוק מיסוי מקרקעין, כך שכל ההגדרות שבחוק, חלות.

מירב תורג'מן: (3) המפעל הנמכר שימש בייצור הכנסה לפי סעיף 2(1) לפקודה, במשך תקופה של חמש שנים רצופות, לפחות, סמוך לפני מכירתו.

מירב תורג'מן: (5) לא התקיימו לגבי המכירה הוראות סעיף 70 והיא אינה במסגרת שינוי מבנה כהגדרתו בסעיף 103 לפקודה.

מירב תורג'מן: (7) במהלך כל תקופת ההפעלה המהותית לא פחת שטחו של המפעל באזור מוטב מ-75 אחוזים משטחו של המפעל הנמכר.

מירב תורג'מן: (9) הזכות במקרקעין, במקרקעין שם מפעל באזור מוטב לא נמכרה במהלך כל תקופת ההפעלה המהותית.

מירב תורג'מן: 49לה.

מירב תורג'מן: הסכום הפטור ממס לפי סעיף 49ד הוא הסכום הנמוך מבין אלה:

מירב תורג'מן: (א) הוצאות לבניית מבנה שישמש למפעל באזור מוטב.

מירב תורג'מן: (ג) הוצאות להכשרת כוח אדם שיועסק במפעל באזור מוטב.

מירב תורג'מן: 49לו.

מירב תורג'מן: ייחוס ניכויים.

מירב תורג'מן: 49לז החזר מס ודחיית מס.

מירב תורג'מן: (ב) התקיימו כל התנאים המזכים בפטור, זכאי המוכר להחזר המס ששילם ויחולו לעניין זה הוראות סעיף 103א.

מירב תורג'מן: (ד) התקיימו כל התנאים המזכים בפטור לאחר מועד המכירה ולאחר שחלפו ארבע שנים מיום שנעשתה השומה, תתוקן השומה, על אף האמור בסעיף 85.

חזקיה ישראל: אם אפשר לקבל הבהרה לגבי (ג).

בועז סופר: חבר הכנסת אפללו פנה ואמר שעלול להיות מצב שבו פקיד השומה או מי מטעמו מתחיל לבקש ערבויות ובעצם מוציא את העוקץ מכל החוק כולו.

בועז סופר: על סמך עניין טכני לכאורה של ערבות, בעצם מעקר לחלוטין את מהות החוק.

בועז סופר: לכן אנחנו הבטחנו לחבר הכנסת אפללו שאנחנו נבחן את הנושא ואנחנו נצהיר לפרוטוקול מה זאת ערבות שקבע המנהל, כי המנהל יכול לקבוע כל ערבות, הוא יכול גם לקבוע 10 מיליארד דולר.

בועז סופר: הוא לא יכול לקבוע 10 מיליארד דולר אבל הוא יכול לקבוע משהו סביר.

בועז סופר: חבר הכנסת אפללו אומר שעלול להיות מצב בו אתה משאיר פתח למנהל לקבוע משהו שבאופן תיאורטי כל אחד יכול להסתמך על סמך עניין מינהלי.

בועז סופר: העברת מפעל לאזור מוטב.

בועז סופר: על פי הוראות סעיף 49לז(ג) למנהל סמכות לדחות את תשלום המס כולו או חלקו אם המוכר המציא ערובה בדרך ובתנאים שקבע המנהל.

בועז סופר: מאחר שמדובר בתקופת הקפאה ארוכה, לפחות ל-10 שנים, אנו נבקש כי ערובה שעבוד ראשון על המקרקעין באזור המוטב ושבו יוקם המפעל.

בועז סופר: במקום שאין אפשרות לשעבד את הנכס, נשקול ערובות אחרות כאשר הערבות הבנקאית תהיה אופציה אחרונה וזאת בתנאי שהערובות המוצעות, ניתן יהיה לממשן במידת הצורך.

ראובן ריבלין: האפשרות האחרונה, אם לא יימצאו כל הערבויות האחרונות, יוכל פקיד השומה לבקש ערבות בנקאית.

מירב תורג'מן: 49לח שלילת פטור נוסף

מירב תורג'מן: 49לט.

מירב תורג'מן: הסמכה

מירב תורג'מן: (1) החלת הוראות פרק זה, בתנאים שיקבע, באחד מאלה:

מירב תורג'מן: (ב) במקרה שבו ההפעלה המהותית במפעל באזור מוטב לא התקיימה במשך עשר שנים רצופות, לפחות, כאמור בפסקה (6) של סעיף 49לד ובלבד שהיא התקיימה במשך חמש שנים רצופות, לפחות, והופסקה לאחר התקופה האמורה בשל משבר כלכלי בענף שאליו משתייך המפעל באזור מוטב או בשל מצב ביטחוני מיוחד במקום הפעלתו.

מירב תורג'מן: קבע שר האוצר כאמור, יחושב הסכום הפטור ממס לפי סעיף 49לה באופן יחסי בהתאם לתקופת ההפעלה המהותית.

מירב תורג'מן: (2) תנאים מיוחדים שצריכים להתקיים לגבי עובדים שהם תושבי רשות מקומית מוטבת כאמור בפסקה (8) של סעיף 49לד, לרבות תנאים בדבר גילם או מצבם המשפחתי או דרישה להיותם עולים חדשים.

מירב תורג'מן: קביעה כאמור תיעשה לאחר התייעצות עם שר הרווחה ועם שר התעשייה המסחר והתעסוקה ובשים לב למידת השתלבותם של עובדים שמתקיימים לגביהם תנאים כאמור בשוק העבודה באזור המוטב.

חזקיה ישראל: ביקשתי לשקול אם הוועדה מוכנה להכניס את הנושא של נכים ומוגבלים.

בועז סופר: אנחנו לא יכולים לחייב.

בועז סופר: זה לא סביר לחייב בחוק הזה.

בועז סופר: גם כך בעצם אמרנו שאנחנו לא נכנסים לתוך הקרביים ועדיין אנחנו קובעים מסגרת.

בועז סופר: אנחנו אומרים לו ש-70 אחוזים לכל הפחות מהיקף התעסוקה במפעל הקודם, 80 אחוזים יהיו מהרשות המוטבת.

בועז סופר: אנחנו קובעים לו מסגרת די נוקשה.

בועז סופר: עכשיו להכניס גם מוגבלים ונכים?

בועז סופר: אני לא חושב שעל כל חוק אפשר להעמיס את כל תחלואי המדינה.

מירב תורג'מן: לא רק זה אלא בלי שום קשר יש סמכות רחבה של השר.

מירב תורג'מן: בסעיף 72י לחוק העיקרי, אחרי "פרק חמישי 1", יבוא "פרק חמישי 5".

סטס מיסז'ניקוב: יש הסתייגויות?

טמיר כהן: שלי יחימוביץ אמרה שיש לה הסתייגות.

סטס מיסז'ניקוב: היא לא הביאה אותה.

בועז סופר: אני רוצה לומר שני דברים.

בועז סופר: אנחנו כאן עושים התייעצות ואנחנו חוששים שתחולת החוק תהיה בסופו של דבר מצומצמת למדיי בגלל הסיפור של ההגדרה של רשות מוטבת.

בועז סופר: אין לנו פתרון.

בועז סופר: אנחנו מבקשים אדוני רבע שעה להתייעצות עם משרד התעשייה כדי לנסות ולגבש משהו.

מיכל דויטש-הנר: הגדרנו את האזור המוטב.

מיכל דויטש-הנר: האזור המוטב הוא אזור שנלקח לפי חוק עידוד השקעות הון.

מיכל דויטש-הנר: חוק עידוד השקעות הון קובע למעשה אזורי תעשייה וקובע רשויות מקומיות, כלומר, מקומות בהם אנשים גרים לפי מצב סוציו אקונומי ושיעורי אבטלה.

מיכל דויטש-הנר: העניין הוא שהעובדים יכולים לבוא מהרשויות המקומיות.

אלי אפללו: יכול להיות משתיים ויכול להיות משלוש.

מיכל דויטש-הנר: אנחנו חוששים שיש מעט מדיי רשויות מקומיות בהן אנשים גרים ונמצאים בתחום.

חזקיה ישראל: אפשר יהיה להביא מאזור שכן.

בועז סופר: אנחנו לא רוצים לגרום נזק.

מיכל דויטש-הנר: אם אומרים רדיוס, זה אומר שיגיעו עובדים מכפר ורדים ולא את זה רצית לעודד.

מיכל דויטש-הנר: כפר ורדים לא נמצא באזור פיתוח א'.

אלי אפללו: מה אתם מציעים?

בועז סופר: אנחנו מנסים לחשוב תוך כדי.

מיכל דויטש-הנר: הובא לידיעתנו שיש מסלול תעסוקה במשרד התעשייה.

אלי אפללו: לא, זה משהו אחר לגמרי.

אלי אפללו: אל תכניסו את מסלול התעסוקה.

אלי אפללו: מסלול תעסוקה יכול להיות גם במרכז תל-אביב.

בועז סופר: זה אקומולטיבי.

בועז סופר: זה גם אזור, זה גם קו רוחב וגם מסלול תעסוקה.

בועז סופר: זה לא יכול להיות בתל-אביב.

קריאה: מה שאומר בועז, זה לטובת החוק.

בועז סופר: כדי למנוע שזה יהיה מרכז תל-אביב.

ראובן ריבלין: זה מאפשר הפעלת החוק בצורה יותר מושכלת.

אלי אפללו: שני מסלולים שהם טובים אבל אחד סותר את השני.

ראובן ריבלין: הם לא סותרים אלא הם יכולים לסתור.

אלי אפללו: נכון, הם יכולים לסתור.

מיכל דויטש-הנר: אנחנו מחפשים את הדרך שמספר הרשויות המקומיות יהיה גדול יותר ולא קטן יותר.

אלי אפללו: אני מסכים.

ראובן ריבלין: החיפוש לא מקשה על הרעיון שהבאת.

מיכל דויטש-הנר: שמספר הרשויות מהן יוכלו לבוא עובדים, שהוא לא יהיה כל כך מצומצם.

מיכל דויטש-הנר: הובא לידיעתנו שבעצם רשויות מקומיות שנמצאות באזור פיתוח א', מספרן מועט.

מיכל דויטש-הנר: מה שבא לידי ביטוי בצו עידוד השקעות הון, אלה אזורי תעשייה.

אלי אפללו: מה אתם מציעים להכניס?

מיכל דויטש-הנר: אנחנו מנסים לחשוב.

מיכל דויטש-הנר: תנו לנו כמה דקות ונחזור אליכם עם הצעה.

מיכל דויטש-הנר: תנו לנו לבדוק את המצב.

סטס מיסז'ניקוב: בסדר.

סטס מיסז'ניקוב: בינתיים נסיים את הנושא הבא בסדר היום ואז נתכנס כאן עוד פעם.

סטס מיסז'ניקוב: אני מחדש את הישיבה.

בועז סופר: רבותיי חברי הכנסת, אדוני היושב-ראש, אנחנו מבקשים דחייה ליום שני.

בועז סופר: עלינו על זה הבוקר.

שי חרמש: הצלת את החוק.

בועז סופר: אנחנו לא רוצים לעשות משהו חפוז ואחר כך תיווצר שגיאה.

סטס מיסז'ניקוב: בסדר.

סטס מיסז'ניקוב: הישיבה נעולה.